Vyfjarige sterf in Kaapstad-brand | Maroela Media
Vyfjarige sterf in Kaapstad-brand
'n Vyfjarige is Dinsdagoggend dood tot 'n brand in die Kosovo- informele nedersetting in Kaapstad uitgebreek het.
Twintig plakkershuise is verwoes en 66 persone is dakloos gelaat.
Theo Layne, woordvoerder vir die Stad Kaapstad se brand- en reddingsdiens het gesê brandbestryders is omstreeks 10:30 na die toneel ontbied. "Die seun het met 'n stukkie papier naby 'n paraffienverwarmer gespeel toe die brand ontstaan het," het hy verduidelik. "Hy het onder die bed gaan wegkruip toe die brand begin versprei het. Sy ouma het uit die huis gehardloop, onbewus daarvan dat hy nog in die huis was."
Die polisie stel verder ondersoek in.
Agt persone, insluitend vier kinders, is Maandagoggend dood tydens 'n brand in Khayelitsha. Vier plakkershuise is verwoes en 22 persone is dakloos gelaat.
Skoolseuns gemaan om 'stilswye te verbreek'
Man sterf ná hy glo van 7de verdieping gestamp word
Ek haat dit om te lees van kinders se dood, ek spring liewer oor sulke berugte, maar hierdie een moes ek oop maak, ek wou weet hoe die brand begin het. Ek dink ook dis hoekom hier nog geen kommentaar is nie, mense hou nie van sulke hartseer nuus nie.
Ek voel so jammer vir hierdie seuntjie, so 'n groot ongeluk. Rus in vrede liewe seun. Mag jy nou lekker speel in God se paradys. Sterkte aan die familie.
Dis vreeslik hartseer. Ek verstaan net nie hoekom kerse en verwarmers altyd 'unattended' gelaat word nie, veral as daar klein kinders rond is. Then again, ek is paranoïes as dit by sulke goed kom, en ongelukke gebeur te gou. R.I.V. kleintjie.